มีอาการตกขาวมีกลิ่นบางทีเป็นแป้งสีขาวหรือสีเหลือง เจ็บนมมาเป็นเวลาเกือบ2อาทิตย์อยากทราบว่าเป็นอาการที่เกิดจากอะไรโดยเมื่อ2เดือนก่อนได้มีเพศสัมพันธ์กับแฟนแต่มีการใส่ถุงยางเข้าได้แค่หัวและประจำเดือนทั้ง2เดือนก็มาตามปกติ
สวัสดีค่ะ อาการมีตกขาวมีกลิ่น ออกมาเป็นแป้ง มีสีขาวบ้างเหลืองบ้างดังกล่าวมานั้น ถ้าเป็นตกขาวที่มีสีและกลิ่นผิดปกติ จะนึกถึงกลุ่มการติดเชื้อหรืออักเสบของช่องคลอด หรือปากมดลูก จากเชื้อแบคทีเรีย เชื้อปรสิต หรือเชื้อราในช่องคลอดมากที่สุด สาเหตุอื่นๆเช่นมีการระคายเคืองในช่องคลอดจากการสวนล้างส่วนสาเหตุเรื่องการตั้งครรภ์นั้น นึกถึงว่าจะเกี่ยวกับการทำให้เกิดตกขาวผิดปกติได้น้อย คือตกขาวไม่ได้มีความสัมพันธ์กับการตั้งครรภ์อย่างชัดเจน ถ้ายังสงสัยการตั้งครรภ์ ก็ควรยืนยันการตั้งครรภ์ให้แน่ชัดและหากยังมีตกขาวผิดปกติต่อเนื่อง คันและระคายเคืองช่องคลอดมาก ควรงดการมีเพศสัมพันธ์ ไม่สวนล้างช่องคลอด และไปพบแพทย์เพื่อตรวจหาสาเหตุที่แน่ชัดต่อไป